open-index/open-wikipedia-markdown huggingface dataset:
רעידת האדמה בווירג'יניה (2011)

**[[רעידת אדמה|רעידת האדמה]] ב[[וירג'יניה|ווירג'יניה]] שב[[ארצות הברית]]** אירעה ב-23 באוגוסט 2011 בשעה 13:51 שעון החוף המזרחי, ברמה של 5.8 בסולם ריכטר. מוקד הרעש היה 60 קילומטר צפונית מערבית לריצ'מונד, 8 קילומטר מהעיירה מינרל, על פי הסקר הגאולוגי של ארצות הברית. הרעש הורגש לאורך כל החוף המזרחי של ארצות הברית ואף בקנדה. לא דווח על נפגעים.

רעידת האדמה אירעה בהעתק ספוטסילבניה, קו העתק עתיק היושב באמצע הלוח הצפון-אמריקאי. שני זעזועים בדרגת 2.8 בסולם ריכטר ו-2.2 בסולם ריכטר, התרחשו שעות ספורות לאחר הרעש העיקרי, שאירע באזור שאינו נוטה לפעילות סייסמית רבה.

רעש האדמה מתואר כרעידת האדמה החזקה ביותר בארצות הברית שממזרח להרי הרוקי (יחד עם רעידת האדמה בגבול ניו יורק-אונטריו ב-1944) מאז רעידת האדמה ב-1897 שמרכזה היה במחוז ג'יילס והגיעה לרמה 5.9 בסולם ריכטר. כמו כן, הייתה זו רעידת האדמה הראשונה בתולדות וושינגטון די. סי., הרעש הביא לנזקים בשווי של 100 מיליון דולר בשל פגיעה במבנים, ובהם אנדרטת וושינגטון והקתדרלה הלאומית של וושינגטון.

## השפעות הרעש
כתוצאה מהרעש, הורגשו רעידות באטלנטה, ג'ורג'יה, צפון קוויבק, מערב אילינוי וממזרח לפרדריקטון וניו ברנזוויק.
### בארצות הברית
בוושינגטון הבירה פונו בניין הקפיטול ובניין ה-FBI והפנטגון, לצד מבנים בפילדלפיה וניו יורק.

כמה טיסות הושבתו בכמה נמלי תעופה: נמל התעופה הבינלאומי ג'ון פ. קנדי, נמל התעופה נוארק, נמל התעופה רונלד רייגן וושינגטון נשיונל, נמל התעופה דאלאס ונמל התעופה הבינלאומי פילדלפיה. כעבור זמן הושבו נמלי התעופה לפעילות מלאה.

פינוי הפנטגון נעשה בעקבות פיצוץ צינור מים שהביא להצפת שני מסדרונות. רעידת האדמה גרמה לנזק במגדל המרכזי של הקתדרלה הלאומית של וושינגטון. בנמל התעופה דאלאס, כמה מאריחי התקרה נפלו על הקרקע ובשל כך הופסקו הטיסות. פעילות הרכבת התחתית של וושינגטון הופסקה לאחר שבתחנת לורינג נגרם נזק קל בשל קריסת התקרה בכמה מקומות. כל הרכבות עברו לנסוע במהירויות מופחתות.

נוסף לכך, שני כורים גרעיניים בתחנת הכוח הגרעינית צפון אנה כובו אוטומטית, בשל חשש אפשרי להיווצרות סדקים במבני הכורים. כמו כן, רשת התקשורת האלחוטית והסלולרית שותקה זמנית.

### בקנדה
רעידת האדמה הורגשה גם במזרח קנדה, בעיקר בדרום אונטריו, כמו גם בחלקי החוף של קוויבק. כמה בניינים בטורונטו פונו כאמצעי זהירות אך לא דווח על תאונות או נזקים משמעותיים בקנדה.

### גלריית תמונות

2013 - Washington Monument damaged after 2011 earthquake, closed and covered in scaffolding for repairs.jpg|אנדרטת וושינגטון מצופה פיגומים בעת תיקון הנזק שנגרם עקב רעידת האדמה
File:DC Earthquake Damage to Embassy of Ecuador.jpg|נזק לבניין שגרירות אקוודור שבוושינגטון
File:US Treasury building - 2011 earthquake damage.jpg|נזק לבניין מחלקת האוצר של ארצות הברית
File:Arlington House - North Wing Main Passage - looking north - earthquake damage - 2011.jpg|סדקים בקירות בית ארלינגטון


## קישורים חיצוניים

## הערות שוליים

2011
וירג'יניה
קטגוריה:וירג'יניה: היסטוריה
קטגוריה:וושינגטון די. סי.: גאוגרפיה
קטגוריה:2011 בארצות הברית
ספריית וידאו

**ספריית וידאו** הוא עסק המאפשר לצרכן לשאול סרטי קולנוע או סדרות טלוויזיה מגוונות מתוך ארכיון גדול. תחילה השאילו הספריות קלטות וידאו כדוגמת VCR ו-VHS, ובהמשך בתקליטורי DVD או Blu-ray. ההשאלה התבצעה למשך זמן קצוב המוגדר מראש, ובתמורה לתשלום כדי שהלקוח יוכל לצפות בסרטים על גבי מסך הטלוויזיה, צג המחשב או המקרן הביתי שברשותו. תהליך זה כונה "השכרה", ופעל בדומה לתהליך של השאלת ספרים מספרייה. בדרך כלל, עסק להשכרת סרטים פעל ישירות מול לקוחות תחת תנאים שעל הלקוח להסכים להם בטרם ההשכרה. ההסכם בין העסק לבין הלקוח יכול להיות בכתב או בעל פה.

בדרך כלל ספריות הווידאו היו בנויות כחנות. הסרטים בספריות הווידאו היו מוצגים על מדפים, והסרטים היו מסודרים לפי סוגות, כאשר כל סוגה נמצאת במסדרון או במדף שונה. כמו כן, על מנת למנוע גנבות של סרטים, לרוב התקליטורים עצמם אינם מאוחסנים בתוך העטיפה, והלקוחות מקבלים אותם רק כאשר הם ניגשים לדלפק לשכור את הסרטים. מבנה נוסף של ספריות וידאו היה במכשירים אוטומטיים שנקראו וידאו-מט, אשר פעלו בצורה דומה למכונת ממכר.

משך ההשכרה יהיה בדרך כלל בין מספר שעות למספר ימים, הזמן הדרוש לרוב הלקוחות בשביל לצפות בסרט. לעיתים קרובות יש תיבה מיוחדת מחוץ לחנות שבה אפשר להחזיר את הסרטים כשספריית הווידאו סגורה. אם הלקוח מחזיר את הסרט באיחור, לרוב יחויב בקנס.

בתחום ספריות הווידאו פעלו מספר מותגים שהפעילו רשתות של ספריות בפריסה נרחבת. בישראל החלו לפעול ספריות וידאו בתחילת שנות ה-80 והוקמו רשתות כמו "אימפריה של קולנוע" ו"ענק הווידאו" וברחבי העולם רשת בלוקבסטר.

החל מאמצע העשור הראשון של המאה ה-21, ירד בחדות הביקוש להשכרת סרטי וידאו, בשל האפשרויות לראות סרטים באינטרנט וב-VOD, ומספר ספריות הווידאו ורשתות המסחר בהן ירד בהתאם. נכון לשנת 2023 נותרו רק 2 רשתות מסחר, אחת בשם "CCC" (Culture Convenience Club) הפועלת ברחבי יפן וטאיוואן והשנייה בשם "Network Bideo" הפועלת ברחבי אוסטרליה וניו זילנד. ישנן גם 3 רשתות שלמרות שכבר נסגרו עדיין מפעילות סניפים בודדים אחרונים שעוד מתפקדים; הראשונה היא בלוקבסטר (בעלת סניף אחד אחרון הממוקם בבנד, אורגון, ארצות הברית), השנייה היא רשת קנדית בשם "Jumbo Video" (בעלת 2 סניפים אחרונים; אחד ממוקם בבלוויל, אונטריו, קנדה; והשני ממוקם בלונדון, אנגליה, הממלכה המאוחדת), והשלישית היא רשת קנדית נוספת שנקראת "Videoflicks" (בעלת 2 סניפים אחרונים, שניהם ממוקמים ברחבי אונטריו, קנדה; האחת ממוקמת בטורונטו והשנייה ממוקמת באוטווה).

## ראו גם
* ספרייה
* האוזן השלישית
* ספריית מוזיקה

## קישורים חיצוניים

## הערות שוליים

קטגוריה:חנויות
וידאו
קטגוריה:קולנוע
מתקפת אגם נארוץ'

**מתקפת אגם נארוץ**' נערכה בחזית המזרחית במלחמת העולם הראשונה בין צבאות האימפריה הרוסית והאימפריה הגרמנית. המתקפה הסתיימה בתבוסת הצבא הרוסי.

## רקע היסטורי
בשנת 1916 כשקרב ורדן היה בעיצומו פנה מפקד הצבא הצרפתי גנרל ז'וזף ז'ופר לצאר ניקולאי השני שהיה המפקד העליון של הצבא הרוסי וביקש ממנו להתחיל במתקפות כדי להוריד את הלחץ הגרמני בוורדן.

הצאר בחר להתחיל במתקפה באזור אגם נארוץ' כי שם עמדו 350,000 חיילים רוסים עם עדיפות מוחלטת בארטילריה מול 75,000 גרמנים.

הכוח העיקרי של הרוסים היה מרוכז בארמייה ה-2 שהמטה שלה היה בבודסלב.

אגם נארוץ' נמצא בצפון-מערב בלארוס והוא הגדול ביותר במדינה זו. עד 1939 הוא היה האגם הגדול ביותר בפולין.

## המתקפה
המתקפה הייתה דומה למתקפות הכושלות בחזית המערבית. הרוסים התחילו בהפגזה ארטילריה כבדה שנמשכה יומיים ולאחר מכן הסתערו 350,000 החיילים הרוסים בקבוצות גדולות שהיו מטרה מצוינת למכונות היריה של הגרמנים. הם הצליחו להתקדם קילומטרים ספורים עד שנאלצו לסגת לקו הקודם בהתקפת נגד של הגרמנים. ב-30 במרץ המתקפה הסתיימה עם ההוראות לעצור אותה שהתקבלו מהגנרל הרוסי אלכסיי אברט. לפי הפקודות של אברט, המתקפה נעצרה כי לא הביאה לתוצאות מכריעות וכי תחילת מזג האוויר החם וירידות גשמים בשפע גרמו לרוב האזור להפוך לביצות.

מתקפה רוסית נוספת ב-21 במרץ 1916 ליד ריגה הסתיימה באותן תוצאות.

## תוצאות
מתקפות כושלות אלה למרות עדיפות ברורה בכוח אדם וארטילריה, לא עזרו להוריד את הלחץ מהצרפתים. רק למתקפת ברוסילוב המוצלחת ביוני 1916 הייתה השפעה על קרב ורדן.

## קישורים חיצוניים

* מתקפת אגם נארוץ'

## הערות שוליים

נארוץ'
קטגוריה:1916 ברוסיה
ארמדה

**ארמדה** הוא כינוי בספרדית ופורטוגזית המתייחס לצי מלחמתי.
סמיר אל-יוסף

**סמיר אל-יוסף** (בערבית: **سمير اليوسف**; נולד ב-1965) הוא סופר, פובליציסט ומבקר ספרות פלסטיני המתגורר בלונדון.

## ביוגרפיה
נולד במחנה הפליטים רשידיה, הסמוך לצור שבדרום לבנון, שם גדל עד שבגיל עשר עבר עם משפחתו לצידון. אביו הגיע ממשפחה סונית בעוד שאמו היא נצר לאחת המשפחות השיעיות היחידות בארץ ישראל. בשנת 1989 היגר לקפריסין, ומשנת 1990 מתגורר בלונדון, שם למד פילוסופיה וקיבל תואר שני מאוניברסיטת לונדון. בשנת 2000 התאזרח בבריטניה.

אל-יוסף פרסם בשנת 2004 קובץ הסיפורים ביחד עם הסופר הישראלי אתגר קרת, בשם Gaza Blues ("בלוז עזה"), אשר זכה להצלחה ותורגם לכמה שפות. בשנת 2007 פרסם את הרומן הראשון שלו באנגלית, אשר נקרא "אשליית השיבה". בשנת 2008 יצא הספר בעברית בתרגומו של ניב סבריאגו בהוצאת ידיעות ספרים.

אל-יוסף מפרסם מאמרי דעה בעיתונים ברחבי העולם כגון הגרדיאן, אלחיאת, הרבעון היהודי והוושינגטון פוסט. בשנת 2005 זכה בפרס קורט טוכולסקי מאת ארגון הסופרים הבינלאומי על קידום השלום וחופש הדיבור במזרח התיכון.

קטגוריה:סופרים פלסטינים
קטגוריה:סופרים בריטים
קטגוריה:פלסטינים שנולדו ב-1965
תוכנית אקספלורר

[ממוזער|שמאל|שיגור [אקספלורר 6 על גבי טיל תור־אייבל]]
**תוכנית אקספלורר** (באנגלית: **Explorer program**) היא תוכנית אמריקאית לחקר החלל שמספקת מידע מדעי רב ביותר על היקום בו אנו חיים. יותר מ־90 משימות אקספלורר שוגרו מ־1958 עד ל־2011, והתוכנית עדיין פעילה כיום. החל מאקספלורר 6 התוכנית עברה לידיה של סוכנות החלל האמריקאית – נאס"א – שהסתייעה רבות בארגונים פרטיים ובארגונים של מדינות אחרות בפיתוח משימות. כיום שתי התת־תוכניות המרכזיות של תוכנית אקספלורר הם SMEX (משימות עד 120 מיליון דולר) ו־MIDEX (משימות עד 180 מיליון דולר).

המשגרים שהיו ועדיין בשימוש במהלך התוכנית הם יופיטר C/ג'ונו 1, ג'ונו 2, דגמים שונים של טילי תור, דגמים שונים של טילי דלתא וטילי פגאסוס.

## היסטוריה
תוכנית אקספלורר הייתה התוכנית המוצלחת הראשונה של ארצות הברית לשיגור לוויין למסלול סביב כדור הארץ. התוכנית החלה כהצעה של צבא ארצות הברית לשיגור לוויין למסלול סביב כדור הארץ במהלך השנה הגיאופיזית הבינלאומית, אך התוכנית נדחתה לטובת תוכנית של צי ארצות הברית, תוכנית וונגארד. התוכנית הועלתה מחדש לאחר שיגור הלוויין ספוטניק 1 על ידי ברית המועצות ב־4 באוקטובר 1957 (ראו: משבר הספוטניק). אקספלורר 1 שוגר ב־31 בינואר 1958. מלבד היותו של אקספלורר 1 הלוויין הראשון של ארצות הברית, הלוויין ידוע בגילויים של חגורות ואן אלן.

התוכנית הועברה לאחריות נאס"א, שהמשיכה לשגר לוויינים תחת השם אקספלורר בשיגור לוויינים קטנים שתפקידם המרכזי הוא מחקר מדעי. במהלך השנים שיגרה נאס"א עשרות לוויינים בעלי משימות מחקר מדעיות מגוונות ביותר.

לווייני אקספלורר גילו דברים חשובים ביותר: את המגנטוספירה של כדור הארץ ואת שדה הכבידה שלו, את רוח השמש, מאפיינים של מיקרו־מטאוריטים הבאים לכדור הארץ, מידע על קרינה על־סגולה, קרינה קוסמית וקרינת X שבאו ממערכת השמש ומהיקום כולו, פיזיקה של היונוספירה ועוד. טלסקופים שונים ששוגרו כחלק מהתוכנית גילו גם הם גילויים מיוחדים, כולל את גילויו של האסטרואיד הטרויאני הראשון של כדור הארץ.

משרדי תוכנית אקספלורר הממוקמים במרכז טיסות החלל גודרד שבגרינבלט, מרילנד, מנהלים את התוכנית. משימות התוכנית מאופיינות במחירים מתונים ובזמן תכנון, בנייה והוצאה לפועל קצרים יחסית.
תוכנית אקספלורר כללה וכוללת תתי־תוכניות כגון MIDEX, SMEX, UNEX ואחרים.

## משימות אקספלורר לפי שנה

## ראו גם
* תוכנית החלל האמריקאית

## קישורים חיצוניים

* 

## הערות שוליים

אקספלורר
קטגוריה:משימות לחקר מערכת השמש
הבחירות לנשיאות הרשות הפלסטינית 2005

ב-9 בינואר 2005 נערכו **[[בחירות]]** ברשות הפלסטינית שבהן נבחר מחמוד עבאס (אבו מאזן) לתפקיד **[[יושב ראש הרשות הפלסטינית]]**. עבאס, יו"ר אש"ף ונציג הפת"ח, זכה ב-62% מקולות המצביעים והוא החליף את יאסר ערפאת אשר כיהן בתפקיד מאז הבחירות הכלליות ברשות הפלסטינית ב-1996 ועד למותו ב-11 בנובמבר 2004. למקום השני הגיע מוסטפא ברגותי עם כ-20% מקולות המצביעים. חמישה מתמודדים נוספים זכו בקולות מועטים באופן יחסי. הבחירות הוחרמו על ידי החמאס והג'יהאד האסלאמי.

באופן רשמי הסתיימה כהונתו של אבו מאזן בינואר 2009 על פי החמאס או בינואר 2010 על פי אש"ף, אך למעשה בשל הסכסוך בין החמאס לפת"ח לא נערכו בחירות והוא המשיך בכהונתו באופן לא דמוקרטי ובלא מנדט אמיתי מבוחריו.

## המרוץ לבחירות
בשלבים מוקדמים של המרוץ הודיע גם חבר המועצה המחוקקת הפלסטינית ומפקד התנזים לשעבר, מרואן ברגותי, שישב בכלא הישראלי בשל פעילות טרור רצחנית נגד ישראלים, על התמודדותו לתפקיד. בסקרים שנערכו זכה ברגותי לתמיכה ניכרת, אך ב-12 בדצמבר בעקבות שיחות עם אנשי הפת"ח שחששו מפגיעה בסיכוייו של עבאס, הודיע ברגותי על פרישתו מהמרוץ. רשימת המועמדים הסופית כללה שבעה מועמדים, כאשר שני המועמדים המובילים היו מחמוד עבאס, נציג הפת"ח, וד"ר מוסטפא ברגותי שרץ באופן עצמאי ונתמך על ידי החזית העממית לשחרור פלסטין.

כמו כן עבד א-סתאר קאסם הודיע על השתתפותו בבחירות אך בסופו של דבר לא התמודד.

## יום הבחירות
ברחבי הרשות הוצבו כ-2,900 קלפיות. במזרח ירושלים התנהלה ההצבעה בשישה סניפי הדואר בהם היו זכאים להצביע כ-6,000 איש שנרשמו בפנקס הבוחרים. על הבחירות פיקחו כ-800 משקיפים מהעולם בראשות נשיא ארצות הברית לשעבר, ג'ימי קרטר. קודם יום הבחירות הודיע צה"ל על שורה של הקלות שיאפשרו את ניהול הבחירות באופן תקין.

הקלפיות נפתחו בשבע בבוקר ונסגרו בתשע בערב, שעתיים לאחר מועד הסגירה המתוכנן. דובר ועדת הבחירות המרכזית טען כי הסיבה להארכה היא "הסחבת שנוקטת מדינת ישראל במימוש זכות ההצבעה במזרח ירושלים". הפלסטינים האשימו את מדינת ישראל בהפרעות נוספות למהלך הבחירות, ובין היתר התלוננו על ירי לעבר קלפי בח'אן יונס. במהלך יום הבחירות קיבלה ועדת הבחירות המרכזית החלטה שנויה במחלוקת המאפשרת הצבעה באמצעות תעודת זהות בלבד, וזאת לאחר שכשליש מבין הזכאים להשתתף בבחירות לא נרשמו לפנקס הבוחרים.

תנועות החמאס והג'יהאד האיסלאמי הודיעו כי למרות החרם שהטילו על הבחירות, הן תשתפנה פעולה עם המנצח.

## תוצאות הבחירות
על פי התוצאות שהוכרזו על ידי ועדת הבחירות המרכזית ב-12 בינואר 2005 זכה מחמוד עבאס ב-62% מקולות המצביעים. 70% מאלו הרשומים בפנקס הבוחרים השתתפו בבחירות. למעלה מ-30% מהזכאים להשתתף בבחירות לא נרשמו אליהן.

## הערות שוליים

קטגוריה:הרשות הפלסטינית: בחירות
קטגוריה:2005 בפוליטיקה
פלסטינים
קטגוריה:2005 באסיה
תוכנית ואנגארד

ממוזער|שמאל|משגר ואנגארד על כן השיגור LC-18A
**תוכנית ואנגארד** (באנגלית: **Project Vanguard**) הייתה תוכנית שנוהלה על ידי מעבדת המחקר של צי ארצות הברית (NRL) שתוכננה לשגר את הלוויין המלאכותי הראשון של ארצות הברית למסלול סביב כדור הארץ, על גבי משגר ואנגארד שישוגר מנמל החלל קייפ קנוורל.

כתגובה לשיגור המפתיע של הלוויין ספוטניק 1 על ידי ברית המועצות ב-4 באוקטובר 1957, ארצות הברית חידשה את תוכנית אקספלורר שהוצעה קודם לכן על ידי הסוכנות הצבאית לטילים בליסטיים (ABMA). עם זאת, ה-CIA ידע שהרוסים מקדמים את תוכנית ספוטניק מצילומים של מטוסי ריגול. יחד עם JPL, ABMA פיתחה את אקספלורר 1 תוך 81 יום ושיגרה אותו ב-31 בינואר 1958. עם זאת, לפני שהסתיימה בנייתו של אקספלורר 1, שיגרו כבר הרוסים את ספוטניק 2 עם הכלבה לייקה בתוכה ב-3 בנובמבר 1957. בינתיים, הכישלון של ה ששודר בטלוויזיה ב-6 בדצמבר 1957 הוריד את מורל האמריקאים והציב את ארצות הברית במצב שבו לרוסים יש יכולות בליסטיות טובות הרבה יותר מהם.

ב-17 במרץ 1958 הפך ה להיות הלוויין השני המוצלח של ארצות הברית שסבב את כדור הארץ. היה זה הלוויין הראשון שהופעל על ידי אנרגיה סולארית. הוואנגארד 1 שהיה בקוטר של 152 מ"מ ושקל רק 1.4 ק"ג כונה על ידי נשיא ברית המועצות ניקיטה חרושצ'וב "לוויין האשכולית".

ואנגארד 1 הוא הלוויין הוותיק ביותר שמרחף בחלל, מעל 56 שנים, לאחר שספוטניק 1, ספוטניק 2 ואקספלורר 1 נשרפו באטמוספירה.

## שיגורים
השיגור הראשון המוצלח בתוכנית ואנגארד היה שיגור הוואנגארד TV0 לתת-מסלול ב-8 בדצמבר 1956. ב-1 במאי 1957 בוצע שיגור מוצלח של המשגר הדו-שלבי TV1. ה-TV2 שוגר גם הוא בהצלחה לתת-מסלול ב-23 באוקטובר 1957.

כל השיגורים בוצעו בעזרת משגר מדגם ואנגארד.

מתוך 11 שיגורים בתוכנית, רק 3 לוויינים הגיעו למסלול:
*ואנגארד TV3 – שוגר ב-6 בדצמבר 1957, נכשל להביא למסלול לוויין במשקל 1.36 ק"ג;
*ואנגארד TV3 (גיבוי) – שוגר ב-5 בפברואר 1958, נכשל להביא למסלול לוויין במשקל 1.36 ק"ג;
***ואנגארד 1 – שוגר ב-17 במרץ 1958, הביא למסלול לוויין במשקל 1.47 ק"ג**;
*ואנגארד TV5 – שוגר ב-28 באפריל 1958, נכשל להביא למסלול לוויין במשקל 9.98 ק"ג;
*ואנגארד SLV1 – שוגר ב-27 במאי 1958, נכשל להביא למסלול לוויין במשקל 9.98 ק"ג;
*ואנגארד SLV2 – שוגר ב-26 ביוני 1958, נכשל להביא למסלול לוויין במשקל 9.98 ק"ג;
*ואנגארד SLV3 – שוגר ב-26 בספטמבר 1958, נכשל להביא למסלול לוויין במשקל 9.98 ק"ג;
***ואנגארד 2 – שוגר ב-17 בפברואר 1959, הביא למסלול לוויין במשקל 10.8 ק"ג**;
*ואנגארד SLV5 – שוגר ב-13 באפריל 1959, נכשל להביא למסלול לוויין במשקל 10.3 ק"ג;
*ואנגארד SLV6 – שוגר ב-22 ביוני 1959, נכשל להביא למסלול לוויין במשקל 10.3 ק"ג;
***ואנגארד 3 – שוגר ב-18 בספטמבר 1959, הביא למסלול לוויין במשקל 22.7 ק"ג**.

## ראו גם
*תוכנית אקספלורר
*תוכנית ספוטניק
*משבר הספוטניק

## קישורים חיצוניים

## הערות שוליים

ואנגארד
מה שמותר ליופיטר אסור לשור

[שמאל|ממוזער|200px|אירופה והשור - [פרסקו מפומפיי]]
**מה שמותר ליופיטר אסור לשור** (בלטינית: **Quod licet Iovi, non licet bovi**, בתעתיק בעברית: "קווֹד לִיקֵט יוֹבִי, נוֹן לִיקֵט בּוֹבִי") הוא תרגום עברי של פתגם לטיני, האומר כי יש סטנדרט כפול באשר לחוקים ומעשים: מה שמותר לאדם או לקבוצה אחת, בדרך כלל זו החזקה, אסור לאחרים. פעמים רבות מתייחס הפתגם למוסר של מנצחים, כאשר הצד המנצח דורש מהמנוצח דברים שאיננו דורש מעצמו.

במקור הלטיני הפתגם מכיל משחק מילים, שלא קיים בשפות נוספות, בין Iovi (קיצור נפוץ לIvpiter - יופיטר), לבין bovi - פר.

## רקע
הפתגם מתייחס לסיפור מהמיתולוגיה הרומית שבו יופיטר, ראש האלים, הפך עצמו לשור כדי לפתות את אירופה, בת המלך הפיניקי. לאחר שיופיטר הפך את עצמו לשור הוא התערב בעדרים של אביה. כאשר אירופה והמשרתות שלה ליקטו פרחים, היא ראתה את השור, החלה ללטף אותו, וכשנוכחה שהוא צייתן, טיפסה על גבו. יופיטר ניצל את ההזדמנות, דהר אל הים ושחה איתה על גבו אל האי כרתים. שם התגלה בדמותו האמיתית, ועשה את אירופה למלכה הראשונה של כרתים. בהתאם, משמעותו של הפתגם, לפי הסיפור: לאלים, כמו יופיטר, מותר לעשות דברים שאסור לבני בקר לעשות.

הפתגם הופיע בספר Aus dem Leben eines Taugenichts  מאת יוזף פון אייכנדורף. פתגם דומה הופיע במחזה מאת המחזאי הרומי פובליוס טרנטיוס אפר: **aliis si licet, tibi non licet** (מה שמותר לו, אסור לך).

## תרגומים אחרים
ישנם שהשתמשו בלשון "אסור לפר" או "אסור לפרה", במקום "אסור לשור". בנוסף, היו שהשתמשו בלשון "אין השור יכול להרשות לעצמו".

## בתרבות
* עמנואל עצמון, **מה שמותר ליופיטר אסור לשור**, 2002
* שולמית הראבן, עיר ימים רבים, עם עובד 1974, עמ' 133.

## הערות שוליים

קטגוריה:מילים וביטויים בלטינית
קטגוריה:יופיטר
פרולטר זרניאנין

**פרולטר נפטאגז זרניאנין** (בסרבית: **КК Пролетер Зрењанин**) היא קבוצת כדורסל סרבית מהעיר זרניאנין. המתמודדת בליגת המשנה הסרבית בכדורסל.

## היסטוריה
הקבוצה הוקמה בשנת 1947 על ידי מזכיר העירייה דרגוליוב קירצ'נסקוג, והשתתפה בליגת העל היוגוסלבית. כבר בעונתה הראשונה סיימה במקום השני אחרי האלופה הכוכב האדום בלגרד. בהמשך זכתה באליפות בעונת 1955/56 (עם המאמן וויסלב סטנקוב). ובסך הכל 4 פעמים סיימה במקום השני ופעם אחת במקום השלישי.

במשך השנים ירדה הקבוצה מגדולתה ושיחקה בליגות הנמוכות. כשהוקמה הליגה הסרבית העצמאית, השתלבה הקבוצה בליגה השנייה, בה שיחקה 3 עונות. בסיום עונת 2008/09, העפילה הקבוצה לליגת העל הסרבית לראשונה. בסיום עונת 2011/12 נשרה הקבוצה לליגה השנייה לאחר שסיימה במקום ה-18 בטבלה.

כדורסלן העבר המעוטר דיאן בודירוגה גדל במחלקת הנוער של הקבוצה ושיחק בקבוצת הבוגרים עד שנת 1990.

בתאריך ה-30 ביוני 2009, נפתח היכל הספורט החדש של הקבוצה, **מדיסון קריסטל** המכיל 3,000 מקומות ישיבה.

## תארים והשגים
***[[הליגה היוגוסלבית בכדורסל|הליגה היוגוסלבית]]**:
**אליפות (1): 1956
**מקום שני: 1948, 1952, 1955, 1957

## שחקני עבר בולטים
*  דיאן בודירוגה
*  דיאן סנצ'נסקי
*  וילמוש לוצי

## ראו גם
* פרולטר זרניאנין (כדורגל)

## קישורים חיצוניים
* 

קטגוריה:קבוצות כדורסל סרביות
קטגוריה:זרניאנין
שחייה באולימפיאדת פריז (1900)

שמאל|150px
שמאל|150px

**[[אולימפיאדת פריז (1900)]]** נערכה בפריז, צרפת. תחרויות השחייה נערכו בין ה-11 באוגוסט 1900 ל-19 באוגוסט 1900. 7 משחים לגברים נערכו במשחקים אלו, בהשתתפות 76 משתתפים מ-12 מדינות.
שמאל|ממוזער|200px|זינוק למשחה, באולימפיאדת פריז 1900 בנהר הסן 

תחרויות השחייה נערכו בנהר הסן וחלק מהמשחים כמו המשחה ל-200 מטר חופשי נערכו במורד הזרם כך שהתוצאות שהושגו היו מהירות באופן יחסי. ביומיים הראשונים של התחרות (11 - 12 באוגוסט), טמפרטורת המים הייתה מעל 35° צלזיוס.

למעשה התחרות הייתה סוג של אליפות אירופה בשחייה בהשתתפות: אוסטריה, איטליה, בלגיה, בריטניה, גרמניה, דנמרק, הולנד, הונגריה, צרפת ושוודיה. רק שני שחיינים אמריקאיים שלא נחשבו לשחייני הצמרת בארצות הברית השתתפו ואליהם הצטרף השחיין האוסטרלי המצטיין פרדריק ליין. שני שחיינים צמרת אוסטרליים ריצ'רד קאוויל שהמציא את סגנון החתירה (סגנון חתירה אוסטרלי) ובארני קירן (שיאן עולם) נעדרו מהתחרות.

המשחה ל-200 מטר מכשולים, נערך רק באולימפיאדה זו. המשחה כלל שלושה מכשולים, במהלך המשחה על השחיינים היה לטפס מעל שני מכשולים (אחד קורה ושני חבל שנימתח בין שתי סירות) ולצלול מתחת למכשול שלישי (חבל שנמתח אף הוא בין שתי סירות).
[שמאל|ממוזער|200px|[פרדריק ליין מנצח את המשחה ל-200 מטר מכשולים]]

המשחה ל-4000 מטר חופשי, אף הוא נערך רק באולימפיאדה זו. הוא היה למשחה הארוך ביותר במאה השנים של המשחקים האולימפיים עד שהמשחה ל-10 ק"מ נכנס במסגרת שחייה במים פתוחים.

תחרות הצלילה, אף היא נערכה רק באולימפיאדה זו, בטענה של חוסר התעניינות של הצופים. 

## השחיינים הבולטים
פרדריק ליין השחיין היחידי מאוסטרליה (), ג'ון ארתור ג'רוויס () וארנסט הופנברג (24px גרמניה), כל אחד מהם זכה ב-2 מדליות זהב.

## טבלת המדליות

## הזוכים במדליות
### גברים

## קישורים חיצוניים

* שחייה באולימפיאדת סנט לואיס (1900), באתר סימוכין ספורט אולימפי

*
1900
קטגוריה:ענפי ספורט באולימפיאדת פריז (1900)
קטגוריה:1900 בספורט
ווסטוק (חללית)

ה**ווסטוק** (ברוסית: **Восток**, באנגלית: **Vostok**, תרגום: *מזרח*) הייתה חללית שנבנתה על ידי ברית המועצות. הטיסה המאוישת הראשונה בהיסטוריה בוצעה בחללית זו ב-12 באפריל 1961 על ידי הקוסמונאוט יורי גגארין.

החללית נבנתה כחלק מתוכנית ווסטוק שבמהלכה בוצעו שש טיסות מאוישות משנת 1961 עד שנת 1963. שתי טיסות מאוישות נוספות בוצעו במהלך תוכנית ווסחוד על ידי חלליות ווסחוד שהיו בעצם שדרוג של חללית הווסטוק. בסוף שנות ה-60 החלליות הוחלפו בחלליות סויוז שעדיין נמצאת בשימוש.

## פיתוח
חללית הווסטוק תוכננה לשמש במקור גם כמישורת למצלמות (לתוכנית לווייני הריגול הסובייטית הראשונה, זניט), וכחללית מאוישת. הרב תועלתיות של החללית הייתה דרושה כדי לקבל את אישור המפלגה הקומוניסטית לבניית החללית. העיצוב הכללי של חללית הווסטוק שימש כ-40 שנה בלוויינים.

## עיצוב
החללית הייתה מורכבת משני חלקים. חלק כדורי (תא החזרה לכדור הארץ) שבו נמצא הקוסמונאוט, מכשירים שונים ומערכת המילוט, ותא השירות שבו היו הדלק והמנועים. בחדירה לאטמוספירה, הקוסמונאוט היה נפלט מתוך החללית בגובה של כ-7 ק"מ מפני הקרקע ונוחת בעזרת מצנח, בעוד הקפסולה עצמה נחתה בנפרד.

היו מספר גרסאות ראשוניות לפני שנבנה הדגם שהוביל קוסמונאוטים לחלל: ווסטוק 1K ששימש כאב-טיפוס, ווסטוק 2K שהיה דגם ריגול בעל מצלמות וקולטי אותות (לאחר מכן קיבל את השם זניט).

הווסטוק 3KA שימש לטיסות המאוישות לחלל. הם שוגרו מקוסמודרום בייקונור בעזרת משגר ווסטוק 8K72K. הטיסה הראשונה בוצעה ב-9 במרץ 1961. הטיסה המאוישת הראשונה (ווסטוק 1) בוצעה ב-12 באפריל 1961, והייתה הטיסה המאוישת הראשונה לחלל. הטיסה האחרונה (ווסטוק 6), שנשאה את האישה הראשונה לחלל (ולנטינה טרשקובה), בוצעה ב-6 ביוני 1963.

סך הכל שוגרו שמונה חלליות מדגם זה, שש מהן מאוישות.

## החדירה לאטמוספירה
לתא החזרה לכדור הארץ של החללית ווסטוק כמעט ולא היו יכולות תמרון לאחר שנפרד מתא השירות שהכיל את המנוע. דבר זה גרם לכך שהקפסולה הייתה צריכה להיות מכוסה במגיני חום מכל צדדיה לכן נבחר המבנה הכדורי (לעומת המבנה החרוטי של כל החלליות האמריקאיות). מעט השליטה שהייתה יכולה להתקבל הייתה על ידי הזזת הציוד שהיה בתוך הקפסולה כך שמרכז הכובד שלה ישתנה. במהלך החזרה לכדור הארץ, הקוסמונאוט היה חווה לחץ של בין 8 ל-9 G (פי 8-9 מכוח המשיכה).

## ראו גם
*תוכנית ווסטוק

## קישורים חיצוניים

*על החללית ווסטוק 
*עוד על ווסטוק 
* 

קטגוריה:תוכנית החלל הסובייטית
קטגוריה:תוכנית ווסטוק
קטגוריה:חלליות מאוישות
אל אדון על כל המעשים

**"אֵל אָדוֹן עַל כָּל הַמַּעֲשִׂים"** (ידוע גם בשם **"אֵל אָדוֹן"**) הוא אחד הפיוטים הקדומים ביותר שנכנסו לתפילה, הידועים כיום, ומשערים שהוא נכתב בארץ ישראל בתקופת הפיוט הארץ ישראלי הקדום (המאה ה-2 עד המאה ה-4 לספירה) - תקופת התלמוד. בכל קהילות ישראל נהוג לאומרו בברכת 'יוצר אור' בשבת. לפיוט מספר נוסחים.

הפיוט מוזכר בספר הזהר כמה פעמים, וקיימות לו מקבילות בספרות ההיכלות.

## מבנה הפיוט ומקורו
שמו של מחבר הפיוט אינו ידוע, ומשערים שמדובר באחד הפיוטים הקדומים מתקופת התלמוד שנכנסו לתפילה. כמו פיוטים רבים אחרים, הוא בנוי לפי סדר הא"ב, וללא חריזה דבר התומך בהשערה על תקופת חיבורו.

בכלבו כתב כי בשני המשפטים הראשונים ישנם עשר מילים כנגד עשרת הדיברות. בשני המשפטים האחרונים שתים עשרה מילים כנגד שתים עשרה המזלות. שאר תשעת המשפטים יש בהם שמונה מילים, יוצא יחד שבעים ושתים שהן כנגד השם המפורש.

הפיוט זכה לשבחים בספרי הקדמונים, ונראה שהופיע לראשונה בסדר רב עמרם גאון ולאחר מכן גם במחזור ויטרי. בסידורי התפילה של רס"ג ורמב"ם הוא אינו מופיע כלל; מאז העת החדשה, ניתן למצוא אותו בסידורי תפילה רבים.

## נושא הפיוט
נושאיו המרכזיים של הפיוט הם דברי שבח לאל על שברא את האור (עיקר העניין בברכת "יוצר אור"), את הגעתו של השחר ועל בואו של יום חדש. הוא מאזכר את בריאתם של המאורות הקדמוניים על ידי הקדוש ברוך הוא; ועל כך מסופר בתחילת ובחתימת הפיוט.

בנוסף, ישנו עוד נושא מרכזי בפיוט והוא היצורים השמימיים אשר מהללים את הקדוש ברוך הוא על כל בריאותיו. הדבר מתקשר אל ברכת היוצר ("קדושת היוצר") המתארת את עבודת הקודש השמימית הנערכת לפני הקדוש ברוך הוא וכפי שנאמר בפיוט "וְהָאוֹפַנֵּים וְחַיּוֹת הַקֹּדֶשׁ".

## זמני אמירת הפיוט
את הפיוט נוהגים לשיר במסגרתה של ברכת "יוצר אור" שלפני קריאת שמע בתפילת שחרית של שבת, ואצל חלק מהעדות גם בתפילת שחרית של יום טוב. בקהילות אשכנז המזרחי נוהגים לשיר את השורות מ"טובים מאורות" ועד "ראה והתקין צורת הלבנה" בסיום קידוש לבנה.

הפיוט מולחן ומושר בצורות ובסגנונות שונים ומגוונים. בחלק מקהילות האשכנזים, נוהגים שהקהל אומרים ארבע שורות, ואחר כך החזן חוזר עליהם.

## לקריאה נוספת
*משה בר-אשר, **לשוננו רנה**, הוצאת ראובן מס ויד הרב ניסים ירושלים, 2016.
*עזרא פליישר, **תפילות הקבע בישראל בהתהוותן ובהתגבשותן**; בעריכת שולמית אליצור וטובה בארי, הוצאת ספרים ע"ש מאגנס - האוניברסיטה העברית, תשע"ב 2012, עמ' 480.
* 

## קישורים חיצוניים

*
*אל אדון בביצוע יהושע אנגלמן
*
* שרה פרידלנד בן-ארזה, אל אדון – עיון בפיוט, באתר הפיוט והתפילה

## הערות שוליים

קטגוריה:פיוטים ארץ-ישראליים
קטגוריה:תפילת שחרית של שבת
קטגוריה:חלקי יוצרות
קטגוריה:יצירות עם אקרוסטיכון
מקונן

**מקונן** (באנגלית: **keening**) היא סוג של קינה ווקאלית, הקשורה למנהגי האבל המסורתי בסקוטלנד ואירלנד.

## מקור המילה (אטימולוגיה)
המונח האנגלי 'keen' מגיע במקור מן המונח האירי/סקוטי-גאלי "caoineadh", שפירושו: לבכות. ידוע לנו על השימוש במילה כבר מהמאה השביעית והשמינית לספירה.

## היסטוריה
מקורות לשימוש במנהג, התגלו במקור באירלנד ובסקוטלנד הגאלית, והחל מהמאה ה-16 חזרו להופיע במקומות נוספים.

השימוש בקינה הווקאלית אינה שייכת לתרבות הגאלית בלבד, אלה מופיעה בתרבויות שונות ברחבי העולם. המנהג לקונן מעל גופת המת בלילה שלפני טקס הקבורה, היא ייחודית למסורת האירית. המנהג לקונן, היא ההזדמנות האחרונה לכל מכריו של הנפטר לפנות אל הנפטר ולדבר אליו. את הקינה פותח האיש הקרוב ביותר לנפטר, או הבכיר ביותר. הקריאות והיללות מושמעות בחוזקה, הן קורעות לב, אורכות זמן רב, ודורשות סיבולת גבוהה. כאשר קולו של מקונן אחד גווע, מקונן אחר מחליף אותו. בדרך-כלל, הקינה הווקאלית נעשית לרוב על ידי אישה אחת או מקהלה של נשים, אשר נשאו הספד ווקאלי, בזמן שהנוכחים עושים תנועות של נדנדה, כריעה ומחיאות כפיים. בדרך-כלל נהוג היה לשלם לאישה הנושאת את הקינה בעבור שירותיה.

הכנסייה הקתולית באירלנד התנגדה בעקביות למנהג (במיוחד בשנים 1631, 1748 ו-1800), עד כי בשלב מסוים הוכרז על נידוי של מבצעי הטקס. אף שבשנים האחרונות, עוד נשתמרו הקלטות של הטקס הווקאלי, מנהג הקינה הווקאלית נחשב באופן כללי לתופעה נכחדת.

## ראו גם
*קינה
*בכי
*הספד

## קישורים חיצוניים

קטגוריה:מנהגי אבלות והנצחה
קטגוריה:אירלנד: תרבות
קטגוריה:סקוטלנד: תרבות
קטגוריה:מוזיקה אירית
קטגוריה:מוזיקה סקוטית
אלקטרז (סדרת טלוויזיה)

**אלקטרז** (באנגלית: **Alcatraz**) הייתה סדרת טלוויזיה אמריקאית מסוגת דרמה, מסתורין, פעולה ומתח בכיכובם של סם ניל, שרה ג'ונס וחורחה גרסיה, שעלתה לשידור ב-16 בינואר 2012 ברשת Fox. הסדרה עוקבת אחר סוכני F.B.I החוקרים ומנסים לפענח אירוע בו 302 אסירים וסוהרים שנעלמו מהאי אלקטרז במסתוריות ב-1963 חוזרים ומופיעים לאחר 49 שנים, מבלי שהזדקנו.

הסדרה אשר שידרה 13 פרקים, בוטלה על ידי רשת פוקס ב-9 במאי 2012 בשל נתוני רייטינג מאכזבים.

## עלילה
שנים לאחר שכל אסירי אלקטרז נעלמו באורח מסתורי, סוכן ה-FBI אמרסון האוזר והבלשית רבקה מדסן חוקרים את תיקו של ג'ק סילוואן, היוצא למסע הרג. מאוחר יותר הם מגלים שסילוואן היה למעשה אחד מהאסירים בכלא אלקטרז ומכאן הם נחשפים לפרשה מסתורית כאשר 49 שנים קודם לכן, נעלמו לפתע כל אסירי כלא אלקטרז. כעת עליהם להבין מה גרם להיעלמות האסירים ומדוע ואיך הם הוחזרו כאילו הזמן לא השפיע עליהם.

## צוות השחקנים
### ראשי
*שרה ג'ונס - כרבקה מדסן, בלשית מחלק הרצח של משטרת סן פרנסיסקו
*חורחה גרסיה - כד"ר דייגו "דוק" סוטו, בעל תואר משפט פלילי, מחבר ספרים אודות אלקטרז
*סם ניל - כאמרסון האוזר, סוכן אף.בי. איי, סוהר לשעבר בכלא אלקטרז
*פרמינדר נגרה - כלוסי בנרג'י העוזרת של אמרסון האוזר
*ג'וני קווין - כאדווין ג'יימס, מנהל אלקטרז
*ג'ייסון באטלר - כאלייז'ה ביילי (אי.בי), עוזר מנהל אלקטרז
*רוברט פורסטר - כריי ארצ'ר, סוהר לשעבר באלקטרז

### משני
*דייוויד הופלין - כתומאס "טומי" מדסן
* לאון ריפי - כד"ר מילטון בירוגראד, ראש מחלקת הרפואה של אלקטרז
* ג'נין גוסאן - כניקי, מתמחה רפואית.
*ג'פרי פירס - כג'ק סילויין, האסיר הראשון שנתפס ונכלא על ידי צוות בית הכלא.

### הופעות אורח
* סנטיאגו קבררה - כג'ימי דיקנס, קצין במשטרת סן פרנסיסקו
*ג'ו יג'ינדר - כארנסט קוב
*מייקל אקלנד - כקיט נלסון
* אריק ג'ונסון - כקאל סוויני
* תיאו רוסי - כסוני בארנט
* מהרשלה עלי - כקלרנס מונטגומרי
* ראמי מאלק - כווב פורטר
* רובי אמל - כריימונד "ריי" ארצ'ר

## הפצה בינלאומית

## קישורים חיצוניים

**ביקורות:**
* 
* 

קטגוריה:פוקס: תוכניות וסדרות
קטגוריה:סדרות דרמה אמריקאיות
קטגוריה:סדרות מדע בדיוני אמריקאיות
קטגוריה:סדרות משטרה ופשע
קטגוריה:מסע בזמן בטלוויזיה
קטגוריה:תוכניות טלוויזיה שמתרחשות בסן פרנסיסקו
קטגוריה:סרטי בית סוהר אמריקאים
קטגוריה:אלקטרז בסיפורת
קטגוריה:האחים וורנר: סדרות טלוויזיה
קטגוריה:Bad Robot: סדרות טלוויזיה
קטגוריה:סדרות עם עלילה לא ליניארית
קטגוריה:סדרות טלוויזיה אמריקאיות שעלו לשידור בשנת 2012
קטגוריה:סדרות בית סוהר
מסייע אין בו ממש

**מסייע אין בו ממש** הוא כלל הלכתי המובא בתלמוד, לפיו אדם המסייע לאחר לבצע פעולה מסוימת, שיכול היה לעשותה גם בלי עזרתו, המסייע אינו נחשב אחד מעושי המלאכה, וגם אם מדובר בפעולה אסורה, אין איסור לעשות זאת. 

לדעת הרב צבי הירש אשכנזי הכלל אינו פוטר מאיסור, רק מעונש.

## מקור
מקור דין זה הובא בתלמוד לגבי הלכות שבת בסוגיית 'שניים שעשאוה', שאמרו שם ש"זה יכול, וזה אינו יכול - חייב", כלומר אף שבהלכות שבת ישנו כלל בסיסי 'שנים שעשאוה פטורים', יוצא מן הכלל מקרה שאחד יכול לעשות לבדו את הפעולה, וחברו רק עזר לו באופן שאין חברו יכול לעשות את הפעולה לבדו, הדין הוא שרק העושה חייב **והמסייע פטור, שכן מסייע אין בו ממש**.

בתלמוד הובאו ראיות מהמשנה לכלל זה:
* רבא לכלל זה ראיות ממשנה לגבי טומאת זב הרוכב על גבי בהמה ומתחת רגליה ישנם כלים שנטמאים 'בטומאת משכב', אף על פי כן אין הכלים נטמאים משום שמתייחסים לכל רגל של הבהמה כמסייע. ומסייע אין בו ממש.
* רב אשי הביא ראיה נוספת לדין זה מדברי רבי אליעזר הסבור שאם ישנה חציצה בין רגל אחת של הכהן לרצפת בית המקדש דבר האסוראם יכול לעמוד על רגלו המונחת על הרצפה אין זה חציצה, ולדברי רב אשי טעמו של רבי אליעזר משום שרגלו שעל הרצפה היא העיקרית והשנייה רק מסייעת.
כמו כן בתלמוד במסכת ביצה על פי כלל זה התיר האמורא אמימר לגוי לרפא את עינו (רפואת הכחול) בשבת, על אף שברפואה זו החולה מסייע למרפאו על ידי שפותח וסוגר את עינו, סיבת ההיתר משום "שמסייע אין בו ממש".

### מקור נגדי (הקפת הראש)
מקור זה סותר לדברי רב אשי בתלמוד לפיהם ישנו איסור של הקפת הראש והשחתת הזקן גם על האיש המסתפר (ניקף), מלבד האיסור שעובר הספר (מקיף), אף שהמסתפר לא אינו עושה מעשה כלשהו. נימוקו של רב אשי לאסור הוא משום שהמסתפר סייע לספר בתספורת, וכדבריו נפסק להלכה ברמב"ם ובשולחן ערוך.

בספרות הראשונים והאחרונים נאמרו מספר הסברים ליישב את הסתירה בין המקורות:
* הריטב"א מחלק בין סיוע משמעותי לבין סיוע מועט, ולדבריו בהקפת הראש  ולכך הדבר נאסר. הרב דוד הלוי סגל בפירוש הט"ז כותב על פי דברי הריטב"א, שבדומה להקפת הראש, ה"ה בכל מקום בו המסייע עוזר בעזרה אקטיבית, לא נאמר הכלל מסייע אין בו ממש, ולכן אסר לאשה ששכחה לגזוז ציפורניה לפני טבילת נדה שחלה בשבת, להיעזר בנכרית לצורך זה. הרב שבתי כהן סבור שאין ללמוד מהלכות הקפת הראש לשאר מקומות ולכן התיר בנידון זה.
* בט"ז כתב ליישב הסתירה, ולדעתו הקפת הראש חמורה יותר מאחר שהמקיף מסייע על ידי הטיית ראשו עוד קודם שהתחיל המקיף את פעולתו, ולכך הדין במקרה זה שמסייע יש בזה ממש, מאחר שאין לו למה להיטפל, משא"כ כשפעולת המסייע חלה בזמן פעולת האיסור אז אמרינן שמסייע אין בו ממש

## פרטי הדין

איסור דאורייתא - הרדב"ז סבור שדברי התלמוד שמסייע אין בו ממש, נאמר רק באיסורי דרבנן, אך באיסורי דאוריתא מסייע יש בו ממש. אמנם בט"ז כתב שאף בדינים דאורייתא הדין הוא שמסייע אין בו ממש. וכן דעת המגן אברהם.

## מסייע בספרות השו"ת
הפוסקים נשאלו על מקרים שונים, האם יש להתיר בהם מטעם מסייע אין בו ממש, או שמא הכלל אינו חל עליהם. בין היתר דנו הפוסקים בעניינים אלה:
* הרב יוסף חיים, נשאל לעניין סיוע בקשירת הבהמה לשוחט, האם עובר בכך על איסור אותו ואת בנו..
* הרב יצחק זילברשטיין, דן בתשובה בנוגע להיות סנדק לתינוק שנאסר על פי ההלכה למולו.

## הערות שוליים

קטגוריה:כללים ועקרונות בהלכה
איציק כהן (בלם)

**איציק כהן** (נולד ב-22 באפריל 1983) הוא כדורגלן עבר ישראלי ששיחק בעמדת הבלם.

## קריירה
כהן התחיל את דרכו במחלקת הנוער של מכבי חיפה, ובעונת 2001/2002 ערך את הופעת הבכורה שלו במדי הקבוצה הבוגרת של המועדון, כשנכנס כמחליף במשחק מול עירוני ראשון לציון. בעונה שלאחר מכן עבר להפועל חיפה ולאחר כשנה עבר להפועל עכו, בזמן שירותו הצבאי.

לאחר כשלוש עונות בהפועל עכו חתם כהן בעירוני קריית שמונה, ונמכר באותה עונה להכח עמידר רמת גן. ולאחר עונה, בהמלצת אורי מלמיליאן חתם בהפועל פתח תקווה. כהן העפיל עם הקבוצה לליגת העל והמשיך לשחק במדיה עונה נוספת.

לקראת עונת 2009/2010 חזר כהן להפועל עכו ושם עשה את פריצתו הגדולה, עד כך שזומן לנבחרת ישראל על ידי המאמן לואיס פרננדז, והוחתם שוב בקבוצת נעוריו, מכבי חיפה. כהן לא הצליח לתפוס מקום בהרכב הקבוצה, ובקיץ 2012 שוחרר מהמועדון. בספטמבר 2012 הושאל כהן לעירוני קריית שמונה, עמה העפיל לגמר גביע המדינה. בתום העונה חזר למכבי חיפה, אך בעונת 2013/2014 לא שיחק כלל במדי הקבוצה.

באוגוסט  חתם כהן בבני סכנין, במדיה שיחק שנתיים. ב-15 ביוני 2016 חתם בהפועל כפר סבא, ובתום עונת 2016/2017 ירד עם הקבוצה לליגה הלאומית. בעונת 2017/2018 חזר להפועל פתח תקווה בליגה הלאומית, ובסופה פרש ממשחק פעיל.

## משפחתו
איציק כהן הוא אחיינו של אלי כהן, כדורגלן עבר ומאמן בהווה, ואף שיחק תחת הדרכתו בהפועל עכו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:עכו: כדורגלנים
קטגוריה:כדורגלני מכבי חיפה
קטגוריה:כדורגלני הפועל חיפה
קטגוריה:כדורגלני הפועל עכו
קטגוריה:כדורגלני עירוני קריית שמונה
קטגוריה:כדורגלני הכח עמידר רמת גן
קטגוריה:כדורגלני הפועל פתח תקווה
קטגוריה:כדורגלני בני סכנין
קטגוריה:כדורגלני הפועל כפר סבא
קטגוריה:כדורגלני נבחרת ישראל
קטגוריה:ישראלים שנולדו ב-1983
יום כל הנשמות

ממוזער|טקסט=הציור "יום כל הנשמות" (אנגלית: The Day of the Dead, 1859) מאת האמן הצרפתי ויליאם אדולף בוגרו (1825 - 1905)|הציור "יום כל הנשמות" (אנגלית: The Day of the Dead, 1859) מאת האמן הצרפתי ויליאם אדולף בוגרו (1825 - 1905)
**יום כל הנשמות** הוא חג קתולי המצוין ב-2 בנובמבר מדי שנה, ביום שלאחר יום כל הקדושים. יום זה מוקדש להעלאת זכרם של המתים. הטקסים המקובלים בו הם עריכת תפילות רקוויאם, עריכת טקסים בבתי עלמין ועריכת סעודות לזכר המתים. בדרום אמריקה ניתנת לחגיגת יום זה חשיבות מיוחדת והיא נושאת אופי מיוחד. היא קרויה שם יום המתים. מטרתו המסורתית של החג היא מתן סיוע, באמצעות תפילה, לנפשות הקרובים המשתוקקות להיטהר מחטאיהן וכך לצאת מכור המצרף אל גן העדן.

## קישורים חיצוניים

* 

קטגוריה:נצרות קתולית
קטגוריה:מועדים נוצריים
קטגוריה:אירועים בחודש נובמבר
סטרוקונסטנטינוב

**סטרוקונסטנטינוב** (באוקראינית: **Старокостянтинів**, ברוסית: **Староконстантинов**; בעברית נקראה העיירה קונסטנטין-ישן וביידיש אלט-קאָנסטאַנטין) היא עיר באזור ווהלין במערב אוקראינה מצפון לחמלניצקי (פרוסקורוב). היא משמשת כמרכז האדמיניסטרטיבי של מחוז סטרוקונסטיניבסקי (Старокостянтинівський район). ב-2025 התגוררו בעיר 29.900 תושבים.

## היסטוריה
סטרוקונסטנטינוב נוסדה במאה ה-16 כאשר קונסטנטין אוסטרוז'סקי (Константи́н Ива́нович Остро́жский) בנה מבצר בכפר קולישצ'נצי (Колищенцы). הכפר התפתח לעיר שנקראה קונסטנטינוב הישנה, כדי להבדיל אותה מקונסטנטינוב החדשה (Новоконстантинова) שהייתה באותו אזור.
ב-1793 סופחה סטרוקונסטנטינוב יחד עם רוב אוקראינה לרוסיה.

## הקהילה היהודית
נראה שיהודים התיישבו בעיר זמן לא רב אחרי שנוסדה. בזמן גזירות ת"ח ות"ט הייתה שם כבר אוכלוסייה יהודית ניכרת. ב-1629 התגוררו במקום 130 משפחות שהיוו כ-25% מן האוכלוסייה הכללית. בזמן הפוגרומים בהנהגתו של בוגדן חמלניצקי ברחו אליה יהודים מכל האזור, משום שחשבו שהעיירה המבוצרת תהיה מקלט עבורם. הקוזקים פרצו למבצר בתשעה באב ורצחו את רובם, למרות שהגנרל הפולני וישנבצקי ניסה להגן עליהם.

במאה ה-19 רוב תושבי העיירה היהודים היו חסידי צ'רנוביל וסדיגורה. בעיר חי נכדו של הבעל שם טוב, רבי אהרן מטיטיוב. כמו כן פעלו בעיירה אדמו"רים משושלת נישכיז. מספר התושבים היהודים הגבוה ביותר היה ב-1897 אז נמנו 9,212 איש.

לאחר התבססות השלטון הסובייטי בווהלין ב-1920, פסקו חיי הקהילה בעיר, ורבים מהתושבים עזבו. מספר התושבים היהודים בעיר ירד ל-6,934, שהיוו 41.3% מהאוכלוסייה, ובשנת 1931 הגיע ל-4,837 (33% מהאוכלוסייה).

בעיר נולדו הסופרים אברהם בר גוטלובר ואברהם גולדפדן אבי תיאטרון יידיש וכן הפסלת חנה אורלוף.

### בשואה
עם כיבוש העיר בידי הגרמנים ב-8 ביולי 1941, החלו אלו בביצוע מעשי התעללות ורצח ביהודיה. בהמשך, מינו בה יודנרט, אשר נצטווה לספק לשלטונות עובדי כפייה יהודים ותשלומי כופר.

ב-3 באוגוסט 1941 רצחו הגרמנים 439 קשישים וחולים יהודים מהעיר, לאחר התעללות קשה, בשטחו של מחנה צבאי סמוך. כעבור מספר ימים רצחו הגרמנים והאוקראינים כ-800 יהודים נוספים מהעיר ביער נובוגורודסקי הסמוך אליה, ובהמשך, רצחו את משכילי הקהילה.

בסוף אוגוסט 1941 רוכזו יהודי העיר הנותרים בגטו מגודר שהוקם בה, בו צוו לענוד טלאי צהוב. לעובדי הכפייה בגטו הקצו הגרמנים 100 גרם לחם ליום, וליתר יושבי הגטו לא סופק כל מזון. בשל כך, מתו מרעב וממגפות רבים מיושבי הגטו. בהמשך, הועברו לגטו שבעיר יהודים נוספים מהסביבה ביניהם יהודי הריציב.

בתחילת קיץ 1942 נרצחו בסמוך לעיר כ-4,000 יהודים. ב-29 בנובמבר 1942 פשטו על הגטו שבעיר אנשי ס"ס ושוטרים מקומיים, ורצחו את כל יושביו ליד הקולחוז נובוגורודסקי.

## קישורים חיצוניים

* 
* 
* 
* 
* 

* Jewish encyclopedia, Starokonstantinov
* Jewish virtual library, STARO-KONSTANTINOV


## הערות שוליים

קטגוריה:גטאות באוקראינה
קטגוריה:מחוז חמלניצקי: ערים
קטגוריה:קהילות יהודיות באוקראינה
קטגוריה:יישובים שהוקמו במאה ה-16
I Vow to Thee, my Country

**I Vow to Thee, my Country** (בתרגום חפשי לעברית: "נדרתי לך, ארצי") הוא שיר פטריוטי בריטי משנת 1921, המזוהה עם טקסי יום הזיכרון בבריטניה.

## היסטוריה
 
מקורן של מילות השיר הוא בשיר The Two Fatherlands ("שתי ארצות המולדת"), שנכתב ב-1908 על ידי הדיפלומט הבריטי ססיל ספרינג-רייס (Cecil Spring-Rice) (1859-1918). השיר המקורי תיאר את האדם הנוצרי הנאמן הן לארצו והן למלכות השמיים. 

ב-1912 מונה ספרינג-רייס לשגריר בריטניה בארצות הברית (עד סמוך למותו ב-1918) ובכהונתו זו השפיע על ממשלו של הנשיא וילסון להיכנס למלחמת העולם הראשונה לצדן של בריטניה וצרפת. בראשית 1918 כתב ספרינג-רייס מחדש את מילות השיר The Two Fatherlands והעניק לו את שמו הנוכחי. מילותיו המחודשות של הבית הראשון והשני של השיר מתארות את האבדות העצומות בנפש של בריטניה במהלך המלחמה. מילות הבית השלישי מתייחסות למלכות השמיים. מילות השורה האחרונה בבית זה הן תרגום של הפסוק: "**דרכיה דרכי נעם וכל נתיבותיה שלום"** ().

בשנת 1921 חיבר המלחין גוסטב הולסט לחן למילות השיר. הלחן התבסס על הלחן של החלק השני של היצירה **יופיטר** מתוך יצירתו התזמורתית הידועה של הולסט – סוויטת "כוכבי הלכת", אשר עובד על ידי הולסט. השיר הושמע לראשונה באותה שנה, התפרסם כמזמור ב-1926 והפך במהרה למרכיב שכיח בטקסי הזיכרון ליום שביתת הנשק של המלחמה, שהיה לימים ליום הזיכרון הבריטי. 

השיר זכה עם השנים לביצועים מסחריים מפי אמנים ולהקות רבים. לבקשת הנסיכה דיאנה הוא הושמע בטקס חתונתה עם הנסיך צ'ארלס ב-1981. הוא הושמע גם בהלווייתה של הנסיכה ב-1997 וזאת לבקשת בנה הבכור הנסיך ויליאם, שידע על אהבתה לשיר.  

לחן השיר משמש גם כלחן השיר World in Union, שיר אליפות העולם ברוגבי.

ב-2004 כינה הבישוף סטפן לו (Stephen Lowe) את השיר כדברי כפירה – משום התיאור שבו של הנאמנות למולדת כנעלה על הנאמנות למלכות השמיים. הוא קרא להימנע מלהשתמש בו בטקסי הכנסייה האנגליקנית.

ביצוע של הבית האחרון בשיר נכלל באלבומה השני של פוליאנה פרנק (להקת רוק ישראלית) "אין לבחור".

## מילות השיר
I vow to thee, my country, all earthly things above,
Entire and whole and perfect, the service of my love;
The love that asks no question, the love that stands the test,
That lays upon the altar the dearest and the best;
The love that never falters, the love that pays the price,
The love that makes undaunted the final sacrifice.

I heard my country calling, away across the sea,
Across the waste of waters she calls and calls to me.
Her sword is girded at her side, her helmet on her head,
And round her feet are lying the dying and the dead.
I hear the noise of battle, the thunder of her guns,
I haste to thee my mother, a son among thy sons.

And there's another country, I've heard of long ago,
Most dear to them that love her, most great to them that know;
We may not count her armies, we may not see her King;
Her fortress is a faithful heart, her pride is suffering;
And soul by soul and silently her shining bounds increase,
And her ways are ways of gentleness, and all her paths are peace.

## קישורים חיצוניים

* השיר באתר Anthem4England, מאורכב באתר Web Archive

## הערות שוליים

קטגוריה:שירים פטריוטיים בריטיים
קטגוריה:שירים באנגלית
קטגוריה:הממלכה המאוחדת: תרבות הנצחה
שיבנקה שיבניק

**שיבנקה שיבניק** (בקרואטית: **KK Šibenka Šibenik**) היא קבוצת כדורסל קרואטית מהעיר שיבניק שעל חוף הים האדריאטי, המשחקת בליגת העל הקרואטית.

## היסטוריה
הקבוצה הוקמה בשנת 1973 והשתתפה בליגה היוגוסלבית לשעבר. בעונת 1982/83 זכתה באליפות יוגוסלביה שנשארה עד היום במחלוקת וניתנה לבסוף ליריבה בוסנה סרייבו.

הקבוצה משחקת בליגה הקרואטית הבכירה מאז הקמתה. בעונת 2003/04 הגיעה הקבוצה עד לחצי גמר הפלייאוף הקרואטי. בעונת 2009/10 ירדה הקבוצה לליגה השנייה וחזרה בסיום עונת 2010/11. בעונת 2012/13 הגיעה הקבוצה עד לחצי גמר הפלייאוף.

הקבוצה משתתפת במסגרות אירופאיות מאז שנת 1981. בעונות 1981/82, 1982/83 הגיעה לגמר גביע קוראץ' והפסידה שנתיים ברציפות לקבוצת לימוז' הצרפתית.

בעונת 2004/05 השתתפה הקבוצה במסגרת הליגה האדריאטית.

## תארים והשגים
***[[ליגת העל הקרואטית בכדורסל|הליגה הקרואטית]]:**
**חצי גמר: 2004, 2013
***[[הליגה היוגוסלבית בכדורסל|הליגה היוגוסלבית]]**:
**אליפות (1): 1983 (בוטלה והועברה לבוסנה סרייבו)
***[[גביע קוראץ']]**:
*גמר: 1982, 1983

## שחקנים בולטים בעבר
*  דראז'ן פטרוביץ'
*  אלכסנדר פטרוביץ'
*  ניקולא רדולוביץ'
*  איביצ'ה זוריץ'
*  חאריס מויזינוביץ'
*  חוסיין בשוק

## קישורים חיצוניים

* 
קטגוריה:קבוצות כדורסל קרואטיות
לוצי מורטון

**לוסיל "לוצי" מורטון-היטון** (באנגלית: **Lucille "Lucy" Morton-Heaton**;  23 בפברואר 1898 - 26 באוגוסט 1980) הייתה שחיינית בריטית. היא האלופה האולימפית הראשונה במשחה ל-200 מטר חזה ושיאנית עולם. הייתה לאישה הבריטית הראשונה שזכתה במדליית זהב אולימפית בשחייה.

## ביוגרפיה
מורטון נולדה בניו טאטון, שבצ'שייר. לאחר מכן, משפחתה עברה לבלאקפול, שבלנקשייר. אביה אלפרד מורטון שימש כעוזר לראש העירייה. בגיל 10 היא החלה להתאמן בשחייה במועדון המקומי בהדרכתו של ג'ורג' סוובריק.

### שיאנית עולם
בשנת 1916 קבעה מורטון במשחה ל-150 יארד גב שיא עולם חדש, אך היא לא הצליחה לממש את יכולתה מאחר שהמשחקים האולימפיים אותה שנה לא נערכו עקב מלחמת העולם הראשונה. את סגנון הגב היא שחתה בסגנון "גב קלאסי" (ידיים ביחד מעל המים ורגליים בסגנון חזה). 

מורטון נודעה גם כשחיינית מים פתוחים, לאחר שזכתה ב-5 משחים יוקרתיים בבריטניה.

בשנת 1920 קבעה מורטון במשחה ל-200 יארד חזה שיא עולם חדש של 3:06 דקות. גם באולימפיאדת אנטוורפן (1920) היא לא יכלה לממש את יכולותיה מאחר שמשחי הגב והחזה לא נערכו בה.

### אלופה אולימפית
באולימפיאדת פריז (1924) זכתה מורטון במדליית זהב במשחה ל-200 מטר חזה בתוצאה של 3:33.2 דקות, לפני אגנס ג'ראטי מארצות הברית (3:34.0 דקות) שקבעה את התוצאה המהירה בתחרות בשלב חצי הגמר (3:27.6 דקות) ובת ארצה גלדיס קרסון (3:35.4 דקות). בת ארצה אירן ג'ילברט שיאנית העולם, שסבלה ממחלה סיימה במקום החמישי.

מיד לאחר המשחקים האולימפיים פרשה מורטון משחייה תחרותית, אך שימשה כמורה וכמאמנת שחייה, במשך 42 שנים.

בשנת 1927 נישאה מורטון להנרי היטון.

## השגים ותארים
*בשנת 1988 זכתה מורטון להכלל בהיכל התהילה הבינלאומי של השחייה.

## קישורים חיצוניים

* sports123.com 
* 

## הערות שוליים

קטגוריה:שחייניות חזה בריטיות
קטגוריה:שחייני מים פתוחים
קטגוריה:שחייניות באולימפיאדת פריז (1924)
קטגוריה:אלופות אולימפיות בריטיות: שחייה
קטגוריה:שיאניות עולם בריטיות: שחייה
קטגוריה:שחייניות גב בריטיות
קטגוריה:בריטיות שנולדו ב-1898
קטגוריה:בריטים שנולדו ב-1898
קטגוריה:בריטיות שנפטרו ב-1980
קטגוריה:בריטים שנפטרו ב-1980
הילדה שרדר

**הילדגרד "הילדה" שרדר-לוקס** (בגרמנית: **Hildegard "Hilde" Schrader-Lux**; 4 בינואר 1910 – 23 במרץ 1966) הייתה שחיינית גרמניה. היא אלופה אולימפית, אלופת אירופה ושיאנית עולם במשחה ל-200 מטר חזה. הייתה לאישה הגרמניה הראשונה שזכתה במדליית זהב אולימפית בשחייה.

## ביוגרפיה
שרדר נולדה בשטספורט, שבסקסוניה-אנהלט.

### אלופת אירופה
באליפות אירופה בשחייה הראשונה לנשים שנערכה בבולוניה, איטליה, בשנת 1927 זכתה שרדר במדליית זהב במשחה ל-200 מטר חזה בתוצאה של 3:20.4 דקות, לפני בת ארצה שרלוט מואה (3:25.2 דקות) והדי ביננפלד מאוסטריה (3:27.0 דקות).

### אלופה אולימפית ושיאנית עולם
באולימפיאדת אמסטרדם (1928) זכתה שרדר במדליית זהב במשחה ל-200 מטר חזה בתוצאה של 3:12.6 דקות, לפני שיאניות העולם מיצ'יה בארון מהולנד (3:15.2 דקות) ובת ארצה מואה (3:17.6 דקות). בשלב חצי הגמר היא השוותה את שיא העולם בתוצאה של 3:11.2 דקות. 

בשנת 1929 קבעה שרדר במשחה ל-200 יארד חזה שיא עולם חדש והייתה לאישה הראשונה בהיסטוריה ששחתה משחה זה מתחת ל-3 דקות.

בשנת 1966 נפטרה שרדר במגדבורג.

## השגים ותארים
*בשנת 1994 זכתה שרדר להכלל בהיכל התהילה הבינלאומי של השחייה.https://web.archive.org/web/20140413143526/http://www.ishof.org/Honorees/94/94hschrader.html

## קישורים חיצוניים

* sports123.com 

קטגוריה:אלופות אולימפיות: שחייניות
קטגוריה:שיאניות עולם בשחייה
קטגוריה:שחייניות חזה
קטגוריה:אלופות אירופה בשחייה
קטגוריה:שחייניות באולימפיאדת אמסטרדם (1928)
קטגוריה:שחייניות גרמניות
קטגוריה:אלופות אולימפיות מגרמניה
קטגוריה:אלופים אולימפיים גרמנים: שחייה
קטגוריה:שיאניות עולם גרמניות
קטגוריה:שיאני עולם גרמנים: שחייה
קטגוריה:גרמניות שנולדו ב-1910
קטגוריה:גרמנים שנולדו ב-1910
קטגוריה:נפטרות ב-1966
קטגוריה:גרמנים שנפטרו ב-1966
אילן טל

**אילן טל** (נולד ב-1950) הוא קצין צה"ל בדימוס בדרגת תת-אלוף, כיהן כדובר צה"ל, נספח צה"ל בגרמניה ובתפקידי ניהול בהייטק. מפברואר 2010 עד אוגוסט 2019 כיהן כמנכ"ל האגודה למען החייל.

## ביוגרפיה

טל נולד בתל אביב לחוה לבית אאוגאפל ואביגדור לבית רוזנטל, אח לרחל גביש ויהודה. נשוי לצילי לבית לין ולהם שני בנים, עמית ואלעד.

למד בבית הספר היסודי צהלה בתל אביב, בבית הספר של חיל האוויר הבריטי בקלן, גרמניה ובגימנסיה הרצליה.

בעל תואר ראשון במדעי המדינה מאוניברסיטת תל אביב.

בעל תואר שני במנהל עסקים מאוניברסיטת תל אביב.

## שרות צבאי
טל שירת בצה"ל באגף המודיעין בתפקידי מחקר, שירת כשליש הרמטכ"ל וראש מחלקת תכנון וארגון באגף המודיעין. ב-1991 מונה לדובר צה"ל על ידי הרמטכ"ל אהוד ברק ושירת בתפקיד עד 1994. בתפקידו הבא שירת כנספח צה"ל בגרמניה עד לשחרורו ב-1997. אביו אלוף-משנה אביגדור טל נשלח על ידי ראש הממשלה דוד בן-גוריון להיות הנציג הראשון של צה"ל ומשרד הביטחון בגרמניה בין השנים 1956 - 1961.

לאחר שחרורו שימש סמנכ"ל תכנון, ארגון ומערכות מידע בעיריית תל אביב-יפו, ראש מטה משאבי אנוש גלובלי בחברת קומברס, וכראש מטה מנכ"ל קומברס. לאחר מכן שימש כראש מטה משאבי אנוש גלובלי בחברת נס טכנולוגיות. בפברואר 2010 מונה למנכ"ל האגודה למען החיילבתקופת כהונתו יזם והוביל שינוי ארגוני בו אוחדו קרן לב"י והאגודה למען החייל תוך יישום מודל תקציבי ותפעולי המבטיח לארגון קיימות לאורך שנים. שינוי משמעותי באיחוד זה היה שכל התרומות המתקבלות, מיועדות לרווחת החיילים, ללא הפחתה כלשהי לצורך הוצאות תפעול של הארגון. סיים תפקידו לאחר 9 שנים באוגוסט 2019. מאז 2020 משמש כנציג ציבור (מעסיקים) בבית הדין האזורי לעבודה בתל אביב.

## קישורים חיצוניים

## הערות שוליים

קטגוריה:תתי-אלופים בצה"ל
קטגוריה:חיילי אגף המודיעין
קטגוריה:דוברי צה"ל
קטגוריה:מנהלים ישראלים
קטגוריה:נספחים צבאיים ישראלים בגרמניה
קטגוריה:בוגרי גימנסיה הרצליה
קטגוריה:בוגרי אוניברסיטת תל אביב
קטגוריה:האגודה למען החייל
קטגוריה:נציגי ציבור (מעסיקים) בבתי הדין לעבודה
קטגוריה:ישראלים שנולדו ב-1950
אדוארד אולארצ'יק

**אדוארד אולארצ'יק** (בפולנית: **Edward Olearczyk**; 4 במרץ 1915 – 9 בספטמבר 1994) היה מלחין ומוזיקאי יהודי שפעל בפולין ובישראל.

## קורות חיים
אולארצ'יק נולד ברווה-רוסקה שבגליציה (כיום אוקראינה) ולמד בקונסרבטוריון בוורשה. בין השנים 1939–1945 עבד בברית המועצות, ועם חזרתו לפולין עבד כבמאי בצבא הפולני. הוא ידוע בעיקר בשיריו הפופולריים, אם כי כתב גם אופרטות ויצירות לתזמורת. בשנת 1948 זכה בתחרות השירים הפופולריים מטעם משרד התרבות והאמנות הפולני. בשנת 1952 זכה באות צלב הזהב, וב-1957 בעיטור מטעם עיריית וורשה.

הוא נישא לאשתו תמרה ובשנת 1957 עלה לישראל עם אשתו ובנו אלון אולארצ'יק (נולד ב-1950 בשם אלכסיי אולארצ'יק). המשפחה התיישבה בנתניה ועברה מאוחר יותר לבת ים. נכדו הוא השחקן והמוזיקאי מקס אולארצ'יק.

גם בישראל המשיך אולארצ'יק להלחין. בין היתר הלחין טקסטים עבור אריק איינשטיין ואילנה רובינא. 

הוא נפטר בישראל בשנת 1994.

## משפחתו
בנו הוא הזמר אלון אולארצ'יק ונכדו הוא השחקן מקס אולארצ'יק.

## קישורים חיצוניים

קטגוריה:מלחינים יהודים פולנים
קטגוריה:מלחינים ישראלים
קטגוריה:משפחת אולארצ'יק
קטגוריה:עולים בשנות ה-1950
קטגוריה:אישים הקבורים בבית הקברות ירקון
קטגוריה:ישראלים שנולדו ב-1915
קטגוריה:ישראלים שנפטרו ב-1994
בריקולאז'

**בריקולאז**' (מצרפתית **Bricolage**; עבודות בית או "הטלאה") הוא מונח המאגד במקור את כל סוגי העיסוקים הלא מקצועיים המתבצעים באופן מאולתר וחובבני, והקשורים ליצירה, שיפור, תיקון ותחזוקה של דברים חומריים. המונח שאול מהפועל הצרפתי "Bricoler" (בריקולה) - לנסות לתקן.

במונח נעשה שימוש מושאל לתיאור של טכניקה פוסטמודרניסטית למחזר באופן יצירתי דברים 'מן הגורן ומן היקב', משאריות ומעודפים. טכניקה זו יכולה לבוא לידי ביטוי במגוון תחומים, כגון אמנות חזותית, עיצוב תעשייתי, מוזיקה, ארכיטקטורה, פילוסופיה, ואף בבלשנות. לפי חוקר התרבות והתקשורת דוד גורביץ, הבריקולר הוא "מהנדס חובב, המתקין יצירה שמורכבת מאובייקטים קודמים שזהותם לא טושטשה. המוצג החדש אינו חותר להומוגניות כי אם להבלטת הזיכרון של חומריו הראשוניים".

ניתן לראות דוגמאות לבריקולאז' בשימוש שנעשה בפאנק בסיכות ביטחון בתור עגילים או בשימוש בצלבי קרס לשם פרובוקציה, ללא כוונת הזדהות עם הנאציזם. גם שרשראות הזהב הכבדות שנושאים עליהם כוכבי היפ הופ כסימן למעמד חברתי מסוים הוא סוג של בריקולאז'.

הראשון שטבע את המונח בתחום מדעי החברה היה האנתרופולוג קלוד לוי-שטראוס, שהציג בשנת 1962 את הקונספט שלו על "החשיבה הפראית" ("לקחת ולחבר יחד מכל הבא ליד"). עבורו בריקולאז' הוא ריאקציה של "האדם הפרימיטיבי" לחשיבה המערבית סביבו, שמאפשרת לו להסביר את העולם לעצמו ולהשתלב בו.

גם בבלשנות נכנס המונח לשימוש, בין היתר במשמעות של שפת נוער שסימן ההיכר שלה הוא "התעסקות שובבה עם סגנונות דיבור שונים".

## בתרבות הפופולרית
* בסדרת הטלוויזיה "מקגייוור", הגיבור הוא "בריקולר" המאלתר בכל פרק פתרון לבעיות בעזרת מה שזמין לו.
* בסדרת הטלוויזיה "צוות לעניין", הצוות לעיתים קרובות נאלץ להרכיב דבר מה מהחפצים שברשותו.

## ראו גם
*קולאז'
*עשה זאת בעצמך
*סינקרטיזם

## קישורים חיצוניים

* 

## הערות שוליים

קטגוריה:טכניקות אמנותיות
קטגוריה:פוסטמודרניזם
קטגוריה:מילים וביטויים בצרפתית
קטגוריה:אלתור
הר הארי

**הר הארי** הוא הר ברכס הרי מירון בגליל העליון. פסגת ההר נמצאת בגובה של 1047 מטרים. ההר נמצא בערך 1–2 ק"מ דרומה מהכפר הדרוזי בית ג'ן. שם ההר נגזר משם ההר בערבית "חידר" שפירושו ארי. בקרבת הר הארי מתרוממים הרים בשמות "שחל" ו"כפיר" - שמות אחרים באותה משמעות של אריה. לרגלי הר הארי  בצד דרום-מזרח נובע מעין בשם עין הארי.

ההר גם קרוב למקום קברו של בהאא א-דין הקדוש לדרוזים. ביום בהיר אפשר לראות כמעט את כל הגליל התחתון מפסגת ההר, מהרי הגלבוע ועד הים התיכון. ניתן גם לראות את הכרמל, דרום רמת הגולן, הכנרת ואף את הרי השומרון והגלעד.

בשל גובהו והנוף המרהיב, ההר הוא אתר מתאים לשימוש במצנחי רחיפה. בהר שורר אקלים ים-תיכוני כמו ברוב חלקי הגליל. בחורף יורד שלג לעיתים קרובות וכמות המשקעים בו היא בערך 1000 מ"מ.

בהר נושבות רוחות חזקות רוב ימות השנה; בשל גובהו הרב ומכיוון שאין מעצור לרוחות מכיוון דרום.

## קישורים חיצוניים

## הערות שוליים

קטגוריה:הגליל העליון: הרים
קטגוריה:בית ג'ן